《答并安江师送米》
宋代·洪迈

不见道人久，天涯岁云除。
朝来食指动，忽接送米书。
念师折脚铛，五合未省余。
中野外覆餗祸，尚有乞食逋。
云何怜孤客，日受饥火驱。
未曾贷监河。矧肯索胡奴。
谁言斗升意，矫矫超万夫。
嗟予事笔耕。轻弃南亩锄。
慁烦方外客，此计良已疎。
何时事粗了，归葺五亩居。
生涯寄绵竹，岂即非良图。
不为泉壤蚓，愿学江湖鱼。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。